**PRIJEDLOG**

Na temelju članka 31. Statuta Općine Martijanec (Službeni vjesnik Varaždinske županije broj 10/13, 24/13, 18/18, 9/20, 14/21 i 14/23), **Općinsko vijeće Općine Martijanec, na svojoj 15. sjednici održanoj 29.03.2023. godine, donijelo je**

**ODLUKU**

**o priključenju Općine Martijanec Europskoj grupaciji za**

**teritorijalnu suradnju „MURA REGIJA“**

**I.**

Sa svrhom jačanja gospodarske, socijalne i druge suradnje utemeljene na teritorijalnoj suradnji lokalnih samouprava Republike Mađarske i Republike Hrvatske, Općinsko vijeće Općine Martijanec prihvaća prijedlog za priključenje Općine Martijanec Europskoj grupaciji za teritorijalnu suradnju „MURA REGIJA“.

**II.**

Ovlašćuje se načelnik Općine Martijanec da potpiše dokumentaciju koja je potrebna za realizaciju ove Odluke.

**III.**

Ova Odluka stupa na snagu osmog dana od dana objave u „Službenom vjesniku Općine Martijanec“.

**Predsjednik Općinskog vijeća**

**Stjepan Golubić, ing.**

KLASA: 024-01/23-01/7

URBROJ: 2186-19-01-23-1

Martijanec, 29. ožujak 2023.

**OBRAZLOŽENJE UZ PRIJEDLOG ODLUKE o priključenju Europskoj grupaciji za teritorijalnu suradnju „MURA-REGIJA“**

**I PRAVNI TEMELJ ZA DONOŠENJE ODLUKE**

Pravni temelj za donošenje ove Odluke je članak 31. Statuta Općine Martijanec („Službeni vjesnik Varaždinske županije“ 10/13, 24/13, 18/18, 9/20, 14/21 i 14/23).

**II OCJENA STANJA I TEMELJNA PITANJA KOJA SE TREBAJU UREDITI**

Europska grupacija za teritorijalnu suradnju „MURA REGIJA“ (EGTS) je oblik udruživanja lokalnih samouprava sa zajedničkim sustavom planiranja te razvoja. Osnivanje EGTS-a započeto je u okviru europskog projekta IPA programa „MURA REGION“. EGTS okuplja niz jedinica lokalne samouprave s hrvatske i mađarske strane Mure oko zajedničkih projekata. Od njezinog osnivanja, sredinom svibnja 2015. godine, s hrvatske strane njezine članice su postale općine: Orehovica, Donji Kraljevec, Goričan, Donji Vidovec, Sveta Marija, Donja Dubrava, Kotoriba, Legrad, Domašinec, Grad Ludbreg te Međimurska županija.

Ciljevi EGTS-a su jačanje gospodarske, socijalne i druge suradnje odnosno provedba projekata i programa koje sufinancira Europski fond za regionalni razvoj.

Članstvo Općine Martijanec u EGTS-u MURA REGIJA doprinijelo bi većoj validnosti u kandidiranju raznih projekata na EU natječaje.

**III SREDSTAVA POTREBNA ZA PROVOĐENJE ODLUKE, TE NAČIN KAKO ĆE SE ISTA OSIGURATI**

Financijska sredstva za provedbu ove Odluke osigurat će se u Proračunu Općine Martijanec.